**E S E J**

|  |  |  |  |
| --- | --- | --- | --- |
| ☺ | ANTIGONA | ISMENA | ? |
| položaj | ženska | ženska | nimata družbenih pravic |
| **dejanje** | pokop brata | prepričuje Antigono v nasprotno |  |
| uspeh  | uspešna | neuspešna | značaj |
| razlog | božji zakon | družbeni položaj | značaj |
| posledice | Antigono zaprejo, vzame si življenje | Ismena preživi, vendar je strta |  |
| **značaj** | trmasta, pogumna, vztrajna | pametna, previdna, bojazljiva |  |
| **+** in **-** | + vztrajala je do konca | - Antigoni se je pridružila, ko je bilo delo že opravljeno |  |

KATERA JE RAVNALA PRAV: ANTIGONA ALI ISMENA ?

Vprašanje o pravilnosti Antigoninega in Ismeninega dejanja izgleda na videz preprosto, a temu ni tako. Težko je odgovoriti na vprašanje, ki se nanaša na drugačno kulturo in drugačna načela, kot jih poznamo danes. Zato bom na to vprašanje odgovoril s stališča nekoga, ki sicer bežno pozna kulturo, šege in navade starih Grkov, ki pa živi v drugačnem času, z drugačnimi zakoni in drugačnimi vrednotami. Torej, v tem eseju bom primerjal pogumno, trmasto Antigono in pametno ter neodločno Ismeno.

 Prva stvar, ki jo velja izpostaviti, je družbeni položaj žensk v takratnem času. Ženske niso imele toliko pravic, kot moški in so se jim morale v vsem podrediti. Kljub temu pa je Antigona kljubovala ukazu, ki ga je izdal Kreon. Pokopala je svojega mrtvega brata, kar je Kreon strogo prepovedal, ker je napadel njegovo mesto. Kar je storila, je bilo izjemno pogumno. Ni mislila na posledice, ki bi jih to dejanje lahko prineslo, v njenih mislih je bila le ljubezen do brata in nezapisana božja zapoved, da mora pokojnika pokopati njegov najbljižji sorodnik, ki je še živ, drugače pade sramota na vso družino. To dolžnost je imela tudi Ismena, ki pa se je raje izgovorila na družbeni položaj, češ da je samo ženska, ki nima nobenih pravic. To je bilo res in Ismena, ker je mislila na posledice je skušala tudi Antigono pregovoriti s tem razlogom, a je Antigona ni hotela poslušati, saj je bila trdno prepričana v svoj prav. Tu se kaže Antigonina trma in velika samozavest, medtem ko je Ismena objektivna, a dokaj neodločna.

Ko Antigona že pokoplje svojega brata in jo Kreon dobi v pest, se Ismena kar naenkrat postavi na njeno stran in se začne izdajati kot sokriva pri pokopu, vendar jo Antigona zavrne. Ismena je po vsej verjetnosti stopila na Antigonino stran, ker jo je zapekla vest, da ji ni pomagala, ali pa, ker se je zbala zanjo in je hotela biti ob njej. Torej, Ismena je bila zelo neodločna, a da se uspela postaviti za Antigono, je rabila veliko poguma in ji to zagotovo lahko štejemo v dobro. Slabo pa je to, da ni z njo potegnila že takoj na začetku. Pomembno dejstvo je tudi to, da Antigona na koncu umre, medtem ko Ismena preživi. Čeprev Antigonino dejanje odtehta njeno smrt, je vseeno na boljšem Ismena, ki je preživela.

Torej, katera je ravnala prav, Antigona, ki je pokopala brata zaradi božjega zakona, ali Ismena, ki tega ni storila, a se je vseeno postavila na njeno stran? Ker imata obe dobre razloge za svoja dejanja, ne morem za nobeno reči, da je ravnala napak. Antigona se je ravnala po božjih zakonih, Ismena pa po družbenih.